যুক্তরাষ্ট্রের ফ্লোরিডায় অবস্থিত ডিজনি অ্যানিমেল ল্যাণ্ড থিমপার্ক। আর এই ডিজনি অ্যানিমেল ল্যান্ডেরই সাম্প্রতিক সংযোজন প্যানডোরা। জেমস ক্যামেরনের অ্যাভাটার চলচ্চিত্র থেকে অনুপ্রাণিত হয়ে তৈরি করা হয় এই কৃত্রিম পার্ক। প্রায় ১২ একর আয়তনের এই থিম পার্কটিতে রয়েছে ভাসমান পর্বত, ভিনগ্রহের কৃত্রিম প্রাণী, আলোকোজ্জ্বল গাছপালা ইত্যাদি। ভার্চুয়াল রিয়ালিটির মাধ্যমে এলিয়েন গ্রহের উপর দিয়ে উড়ে বেড়ানোর সুযোগ এই পার্কটির অন্যতম আকর্ষণ।